lflage/wiki-talks huggingface dataset:
Vita:Év Gyermekkönyve díj

message: Tudja-e valaki, hogy melyik évben adták át először (és kinek) ezt a díjat? (Valószínűleg a nyolcvanas években, legkésőbb 1983-ban.) – Vépi vita 2019. április 30., 15:34 (CEST)

message: A szócikk címéből egyes szerkesztők szerint hiányzik a névelő, erről megbeszélés folyt korábban a nyelvi kocsmafalon:
* Wikipédia:Kocsmafal_(nyelvi)/Archív164#Az_év_afrikai_labdarúgója_díj
* Wikipédia:Kocsmafal_(nyelvi)#Névelő_a_cikkcímben (])
JSoos vita 2022. június 28., 18:46 (CEST)
replies: text: Igen, valóban kéne névelő. De a díj "gazdája" így nevezte el/nevezi a díjat, lásd: Források, néhány link. Most is, az idei díjat is így hirdetik, névelő nélkül:

text: - Vadaro vita 2024. február 26., 19:48 (CET)
thread_title:  Névelő
Vita:Alien (franchise)

message: Valószínűleg érdemes lenne teljesen újraírni a szócikket, többek között az ilyen mondatok miatt: "Egyébként a xenomorfokat csak lángszóróval lehet elijeszteni (ez a Bolygó neve Halál című filmben lehet látni). Egyébként a xenomorfok a filmek negatív szereplői, amik a legénység tagjait szokta leölni." Inkább egyfajta összefoglalónak kellene lennie a filmekről és a kapcsolódó egyéb művekről ennek a szócikknek, nem elveszve a részletekben. 
Emellett indokoltabbnak gondolom az "Alien (franchise)" címet is a jelenlegi helyett (hiszen van több videojáték, könyv, képregény, websorozat stb. is a tetralógia mellett, nem beszélve arról, hogy terveznek újabb filmeket is - de a Prometheus és a Covenant is az Alien-filmek közé sorolható). – HG vita 2019. április 30., 20:20 (CEST)
thread_title:  Lektorálandó
Vita:Kontratenor

message: Na jó, ennek az oldalnak a látogatásáról most leszokom, mert akik írogatnak, nem tudják, hogy miről van szó. – Sir Morosus vita 2019. május 1., 10:00 (CEST)

message: Sziasztok!
Itt érdekes felsorolás szerepel, amiől nem tudni, hogy helyes-e. Klaus Meine, Michael Jackson, Prince (pl.) hogyan kerül a híres kontratenor énekesek közé? Ők nem kontratenor énekesek, és az sem igazán hallható, hogy énekeltek-e kontratenor hangon. Morten harket viszont kimaradt, aki bár szintén nem kontratenor énekes, de arról híres, hogy nagy hangterjedelme van, és pl. a Take On Me c. dalban a kontratenor hangon énekel. Jimmy Sommerville szintén hiányzik, habár ő valóban ez egyik leghíresebb kontratenor énekes a popzenében. 212.108.234.137 (vita) 2021. január 20., 08:49 (CET)
thread_title:  Énekesek
Vita:Szivárványszín

message: Ez egy bevett fogalom. Nem tudom, hogy ki nem fogja ezt fel. Lehet, hogy angol nyelven nem, de magyarul többszáz éve használatos meghatározás.Margit51 vita 2019. május 1., 10:36 (CEST)
thread_title: Fogalom

message: A Wikipédia nem szótár, és nem tartalmazza a tárgyalt fogalom szótani elemzését. Ezért törölném a bevezetőt, az Alakjai szakaszt és az Érdekesség szakaszt. Természetesen a Forrásokat és a Jegyzeteket is megfelelően ritkítanám. Viszont felhívom a figyelmet, hogy létezik Szivárványzászló cikk, amely tárgyalja az Érdekesség szakasz 4. pontját. És létezik érdekes említése a Nemheraldikus színek cikkben. – Vépi vita 2019. május 1., 20:30 (CEST)
thread_title:  A horror sablon indoklása 

message: Sajnálattal közlöm Önnel, hogy egy igazi szerkesztő, aki nem csak szórakozik, az javítja ilyen ócska sablonok feltétele helyett az adott szócikket. Nyilván Önnek forrása sincs ezekhez a megállapításaihoz, mert különben megírta volna a kiegészítéseket. Ön csak szórakozni jár fel ide, nem ért a szerkesztéshez egyáltalán. Margit51 vita 2019. május 15., 06:23 (CEST)
replies: text: Aki igazi szerkesztő és fizeti az internetet, az tud keresni, és elég nehezen, meg is tudja oldani a kapcsolatot. A képet technikai okokból nem lehet megjeleníteni, csak hivatkozással ráküldeni az olvasót.Margit51 vita 2019. május 15., 08:46 (CEST)
thread_title: A horror sablon levételének indoklása

message: Wikipédia:Törlésre javasolt lapok/Szivárványszín
thread_title:  A törlési megbeszélés eredménye
Vita:A fantasztikus négyes (film, 2015)

message: A magyar cím miért nem Fantasztikus négyes? Wikizoli vita 2019. május 1., 18:19 (CEST)
 Szia, mert mindenhol így találtam.– Fromiadrian vita 2019. május 1., 19:10 (CEST)
Semmi sem indokolja a nagy N-et.  Wikizoli vita 2019. május 1., 19:24 (CEST)
Igazából mindenhol így van a régebbi filmeknél is, meg a képregényeknél is naggyal írják– Fromiadrian vita 2019. május 1., 19:14 (CEST)
Rosszul írják. De nem mindenhol. Itt például helyesen van. A magyar helyesírás szerint a címekben nem használunk nagy betűket, csak tulajdonnevek esetében. Tehát magyarul: A fantasztikus négyes. Javasolom, hogy nevezd át. Wikizoli vita 2019. május 1., 19:22 (CEST)
Rendben– Fromiadrian vita 2019. május 1., 20:40 (CEST)
thread_title:   Cím
Vita:Horn-kormány

message: Valaki a következő mondatot írta az első bekezdésbe (forrásmegjelölés nélkül): " A koalíció az Országgyűlésben kétharmados többséggel rendelkezett, önként vállalta azonban, hogy a kétharmados törvényeket csak az ellenzékkel való konszenzus megléte esetén módosítja." - Ezzel szemben az igazság az, hogy az Országgyűlésben a napirend elfogadásához szükséges többséget emelték 75%-ra, valóban gesztusként. De ezzel is csak egy ideig lehetett halogatni a szavazásokat, mikor aztán sorra kerültek, az MSzP-SzDSz koalíció rendre megszavazta az ország vagyonát és jövőjét nagyban befolyásoló módosításokat. A listás szavazatok aránya egyébként 1994-ben kb. 51% a 49%-hoz volt, ha a két oldal pártjait összeadjuk. Retrojedi vita 2019. május 1., 19:52 (CEST)
thread_title:  A kétharmados törvények
Sablonvita:Évfordulók/’4 és ’9/05-01

message: *  éve, 1834-ben született Francesco Fiorentino olasz filozófus († 1884).
*  éve, 1889-ben született Lambrecht Kálmán magyar paleontológus, ornitológus, etnográfus, a Pécsi Tudományegyetem tanára, az őslénytan biológiai irányának kiemelkedő egyénisége, jelentős tudományos ismeretterjesztő író († 1936). 
*  éve, 1899-ben  megnyílt a látogatók előtt a Közlekedési Múzeum.
*  éve, 1904-ben hunyt el Antonín Dvořák cseh zeneszerző (* 1841).
*  éve, 1924-ben született Karel Kachyňa cseh filmrendező († 2004).
*  éve, 1944-ben született Tóth Endre régész.
*  éve, 1984-ben hunyt el Barabás Tibor Kossuth- és József Attila-díjas magyar író (* 1911).
*  éve, 1994-ben hunyt el Gyöngyössy Imre Balázs Béla-díjas magyar filmrendező, író, költő, dramaturg és forgatókönyvíró (* 1930).
*  éve, 1994-ben hunyt el Ayrton Senna háromszoros Formula–1-es világbajnok brazil autóversenyző  (* 1960).
*  éve, 2004-ben hunyt el Radics Szilveszter roma költő, író, tájképfestő (* 1952).
*  éve, 2004-ben lett Magyarország és kilenc társország: Ciprus, Csehország, Észtország, Lengyelország, Lettország, Litvánia, Málta, Szlovákia és Szlovénia egyszerre az Európai Unió tagállama, mely így 25 tagúvá bővült.
* Hat szerkesztő  többéves összmunkájának eredménye várta 2019. április 29-én, hogy május 1-jén kikerüljön a Kezdőlapra.
* A hetedik szerkesztő április 30-án döntő részét törölte változtatta. Elég csak a sokból az utolsó törölt szöveget és képet kiemelni, amely kihagyhatatlan.
* Ezért legalább ezt az utolsó helyen lévővel visszacserélem. – *feridiák vita 2019. május 1., 23:53 (CEST)
thread_title:  Az [[Sablon:Évfordulók/’4 és ’9/05-01|Évfordulók/’4 és ’9/05-01]] 2019. április 29-ig
Vita:Egy asszony bosszúja

message: Wikipédia:Törlésre javasolt lapok/Egy asszony bosszúja. – Pagony foxhole 2019. május 2., 21:07 (CEST)
 pedig létezik ilyen film: :en:A Woman's Revenge (1990 film) Xia  Üzenő  2019. május 4., 23:06 (CEST)
 Nem, az amerikai filmnek volt előadva, más rendezővel, más forgatókönyvíróval, más szereplőkkel, más sztorival. – Pagony foxhole 2019. május 5., 00:29 (CEST)
replies: text: Okés, köszi. Xia  Üzenő  2019. május 5., 12:36 (CEST)
thread_title:  Hoax
Vita:Kultúra és pszichológia

message: Szeretném, ha alkotóan nyúlnának hozzá a szerkesztő társak ehhez az oldalhoz. Én próbálom ezután bővíteni, lehetőségem szerint. Partmoso vita 2019. május 2., 22:10 (CEST)

message: Nem tudok annyi sablont rátenni, ami lefedné az összes hiányosságot és hibát akár formai oldalról (nagybetűs szakaszcímek, pontozott, kicsillagozott felsorolások stb). De a legnagyobb baj, hogy értelmetlen érthetetlen szókeveredés és mondatzuhatag, se eleje se vége, összedobált mondatok, elképesztő semmitmondások vagy frázisok... pl. A vízszintes egyén független és azonos (pl. Svéd); **A vízszintes közös (pl. izraeli kibuc); *** Mi ez? azt hiszem, mégis törlésre jelölöm. Ogodej  vitalap 2019. május 9., 20:24 (CEST)
thread_title:  Sablonok indoklása 

message: Természetesen jegyzetszerű, hiszen egy tankönyvet próbál ismertetni. Sajnos a Pszichológia Műhely gyakorlatilag nem működik. Nincs, aki tanácsot adjon olyan átfogalmazásra/ parafrázisra, amivel elkerülhető a plágium, a szöveg idézetek jogtalan használata. Partmoso vita 2019. május 9., 22:11 (CEST)
thread_title:  {{jegyzetszerű}} 

message: Tudom, hogy át kell dolgozni, csak nincs benne tapasztalatom. Azt hiszem, Tambónak sincs, hiszen ide pszichológiai ismeretekre lenne szükség, egyetemi tankönyv jogszerű ismertetésére, hogy zűr ne legyen. Tessék bezárni a Pszichológiai Műhelyt! Ha egy ilyen feladat nem végezhető el a wikipédia.hu-ban, minek legyen Pszichológiai Műhely benne? Partmoso vita 2019. május 9., 22:32 (CEST)
thread_title:  {{átdolgoz}} 

message: Kérem, szerkesztő társak! Ha van olyan köztetek, aki képes lektorálni, TEGYE MEG!
Én is szeretném, de kevés hozzá a tapasztalatom. Partmoso vita 2019. május 9., 22:37 (CEST)
thread_title:  {{lektor}} 

message: Wikipédia:Törlésre javasolt lapok/Kultúra és pszichológia. – Pagony foxhole 2019. május 10., 01:43 (CEST)
thread_title:  Törlési megbeszélés eredménye
Vita:Knapp János Pál

message: Törlési megbeszélés eredményeképpen törölve.  Gg. AnyÜzenet 2019. május 3., 19:51 (CEST)
thread_title:  Törlési megbeszélés eredménye 

message: Lásd itt: Wikipédia:Törlésre javasolt lapok/Knapp János Pál (második jelölés) – Crimeavita 2020. július 25., 14:08 (CEST)
thread_title:  A törlési megbeszélés eredménye (2020. július)
Vita:Déryné-díj

message: A forrásként megjelölt PIM szerint ez egy zenei díj, amit színházak javaslatára osztanak ki. Hogy ki alapította, ki dönt róla, mikor osztják ki, sajnos nem derül ki. A Film Színház Muzsika 1993-ban alapított egy ilyen díjat, azonban másoknak is van ilyen díja: pl. a Jászberényi Városvédő és Szépítő Egyesület, illetve a Déryné Művelődési Központ által létrehozott Déryné-díj, a Miskolci Nemzeti Színház szócikkben is olvasható, hogy a város Déryné-díjat adományoz, de egy itt felsorolt 1982-ben kiadott díj is bizonyosan nem azonos ezzel, tehát tisztázni kellene miről is szól ez a szócikk, és megfelelő forrásokkal ellátott díjazottakat szerepeltetni csak. Az, ha egy művész honlapján szerepel, az szerintem nem megfelelő, mert nem lehet beazonosítani kitől/mikor kapta, ráadásul az évszám akár elírás is lehet. JSoos vita 2019. május 4., 13:41 (CEST)
Források különböző Déryné-díjakra:
1. : - A  Film-Színház-Muzsika Alapítvány által életre hívott díj (Sas György), 1993. december 24-én, Déryné születésének 200. évfordulóján adták át először: minden színházból egy színésznő kapta,
replies: text: 1995: Sas György, az alapítvány motorja azt is elmondta, idén ismét kiadják a Déryné-díjat, négy színésznőnek és egy operaénekesnőnek. https://adt.arcanum.com/hu/view/Nepszava_1995_09/?pg=374

text: 1999-ben osztották ki 3. alkalommal, akkor a XIII. ker. gondnokságában kapta Vass Éva és Komlós Juci,

text: 10 korábbi díjazott neve is szerepel https://magyarnemzet.hu/archivum-archivum/1999/12/atadtak-a-deryne-dijakat

text: év nélkül: 50 színészNŐ szerepel a listán („A legjobb alakítást nyújtó színésznők és énekesnők kaphatják. A színházak javaslata alapján ítélik oda.”), https://opac-dijak.pim.hu/record/-/record/PIM666466
2. : - Jászberény városának díja: a színjátszás, a hangszeres zene, valamint a táncművészet terén kiemelkedő előadói, oktatói és menedzseri tevékenységet folytatók kapják, alapítás éve: ?

text: https://www.jaszbereny.hu/hirek/atadtak-a-deryne-dijakat/4962/
3. : - Miskolc városának díja, A Miskolc Város Napján osztják ki, alapítás: ? 1995-ben már létezett (Márffy Vera) és előtte is volt Déryné-gyűrű

text: https://www.miskolc.hu/elet-a-varosban/varosinformacio/miskolci-informacio/hires-miskolciak/szimuveszek
JSoos vita 2023. február 6., 23:42 (CET)
thread_title:  Problémák
Vita:Big Smoke

message: Wikipédia:Törlésre javasolt lapok/Big Smoke. – Pagony foxhole 2019. május 4., 14:35 (CEST)
thread_title:  Törlési megbeszélés eredménye 

message: a 2021 októberében lefolytatott törlési megbeszélés eredményeképpen.– Szilas vita 2021. október 19., 07:09 (CEST)
thread_title:  A törlési megbeszélés eredménye: törölve
Vita:Szervánszky Péter

message: Szervánszky idejében még nem Liszt Ferenc Zeneművészeti Egyetemnek hívták az intézményt. A névváltoztatásra hosszú évtizedekkel később került sor. Csak egy "dezinfobox" működhet olyan végtelenül ostobán, hogy minden névváltozás stb. esetén automatikusan (és bunkó módra) felülírja az addigi adatokat.--Linkoman vita 2019. május 4., 21:36 (CEST)
replies: text: Ezt a Wikidata teszi be. Én is sokat dühöngök. Bárki, bármikor végzett a Zeneakadémián, a Wikidata ezt adja meg. – Sir Morosus vita 2019. május 5., 09:59 (CEST) Ha megnézed a  sablont, abban egyáltalán nincs is a tanulmányokra vonatkozó paraméter. A Wd „önállósította magát.“ – Sir Morosus vita 2019. május 5., 10:10 (CEST)
thread_title:  "Dezinfobox" ?
Vita:Jerzy Snopek

message: A magyar és a lengyel szócikkben is szerepel, hogy kapott egy magas állami kitüntetést. A magyarban az 1922-ben osztott Magyar Érdemrend tisztikeresztje volt linkelve, a lengyel a Magyar Érdemrend lengyel párjára mutat. Mindkét esetben ez volt megadva forrásként. Ha valaki a lengyelből nem Google fordító segítségével képes azonosítani, hogy pontosan milyen kitüntetést kapott és mikor, legyen kedves beírni. Az Arcanum adatbázisában böngészve sem igazolódott vissza, hogy birtokosa lenne ennek a kitüntetésnek. Palotabarát vita 2019. május 5., 19:21 (CEST)
thread_title:  Kitüntetése
Vita:Főkonzulátus

message: ismereteim szerint egy főkonzulátus a fogadó ország olyan városában nyitható, ahol nincs nagykövetség. Nagykövetség mellett csak konzuli iroda szokott működni. De ezt ellenőrizni kellene a forrásaidban, viszont ha így van, a cikkben egyértelműsíteni kell. Üdv, – Burumbátor Súgd ide! 2019. május 7., 13:33 (CEST)
replies: text: Burumbátor kösz, megnézem! Palotabarát vita 2019. május 7., 13:36 (CEST)
thread_title:  Fő
Sablonvita:Mozilla Firefox verziótörténet

message: Korábbi (törölt, de a laptörténetben mindmáig megtekinthető) megjegyzéseimhez: igen gyakran frissítendő ez a sablon, így miután kész leszek a 112-es (illetve vsz. inkább a 113-as) verzióval is, az  sablont lecserélem arra, hogy . De lehet, hogy korábban hozzáadom…
Egyébként meg fölös itt jeleznem, melyik verzió éppen most a legfrissebb, mert az már csupán egy pillanatnyi adat. Alfa-ketosav vita 2023. május 1., 19:42 (CEST)
thread_title: Elavult

message: A támogatási állapotot maga a szín jelöli. Ez esetben kell a külön „Támogatási állapot” oszlop, vagy elég pirossal kiszínezni az elavult verziókat? Alfa-ketosav vita 2023. május 3., 21:56 (CEST)
replies: text: Kell, lásd: :en:MOS:COLOR. – Tacsipacsi vita 2023. május 4., 08:38 (CEST)
thread_title:  Színek 

message: …jelenleg (2023) általában 28 naponta van új főverzió, és az alatt a 28 nap alatt bármikor adhatnak ki újabb alverziót, nincs rögzítve, hogy ha kiadnak alverziót, az csak bizonyos mennyiségű idő után történjék. Sőt, bizonyos esetekben cikluson túl is kiadhatnak ilyesmit még anélkül is, hogy kiterjesztett támogatású legyen a verzió (pl. 2016. november 1-én adták ki a 47.0.2 verziót, pedig a legfrissebb főverzió akkor a 49-es volt, annak is a 49.0.2 alverziója). Alfa-ketosav vita 2023. május 6., 10:55 (CEST)
thread_title:  Gyakran frissítendő, mert…
Vita:Turán (együttes)

message: Szabályaink szerint meg kell indokolni, miért lektorálandó egy szöveg. Az indokolás nélkül kitett sablon eltávolítandó. Tehát: ?--Linkoman vita 2019. május 9., 08:57 (CEST)
thread_title:  Lektorálandó, de miért?
Vita:Kakaó italpor

message: Sajnos, a Wikipédia szerkesztése nem olyan egyszerű, hogy csak kézbe veszünk egy üzletben vásárolható élelmiszeripari terméket és leírjuk, amit látunk.
A Wikipédia attól lexikon, hogy elhelyezi a különböző fogalmakat, jelzi ezek kapcsolatát, adott esetben rámutat arra, mennyiben különbözik a köznyelv a szaknyelvtől stb.
A Wikipédiában van Kakaó szócikk, de nincs önálló Kakaópor (egy szerkesztő éppen most hozott létre egy átirányítást a kakaóporról a kakaóra.
Ez a szócikk nem teszi világossá, milyen feltételek mellett nevezhető egy termék kakaópornak és mikor csak italpornak.
Az 1950-es - 1960-as években Szerencsen "reggeli italt" gyártottak, aminek kakaós íze volt. A holland kakaó csak ritkán jutott ekkor a magyar piacra.
Vagyis: kellene még ezzel a cikkel foglalkozni egy kissé... --Linkoman vita 2019. május 9., 13:11 (CEST)
Tessék. A Magyar Élelmiszerkönyv vonatkozó előírása. itt van.--Linkoman vita 2019. május 9., 13:14 (CEST)
thread_title:  Nincs forrás, pedig kellene
Vita:Zvornik

message: Úgy tűnik, hogy az angol Wikipédia cikkét az elsőtől az utolsó betűig géppel lefordították. Felesleges szavak és nem létező "fő" szócikkekre való utalások jelzik, hogy mindezt gondolkodás nélkül tette a felküldő.--Linkoman vita 2019. május 9., 14:28 (CEST)
thread_title:  Gépi fordításnak tűnik 

message: Az "Oszmán szabály (rule????) "  és egyéb fordítási rémségek talán kijavíthatók. Ha már valaki megcsinálta az infoboxot (bocs, tájékoztatási dobozt)  -:) -- Linkoman vita 2019. május 9., 16:49 (CEST)
replies: text: Továbbra is hemzseg a helyesírási és stiláris hibáktól.--Linkoman vita 2019. május 10., 11:24 (CEST)
WP:SZB – balint36 🚌 buszmegálló 2019. május 10., 11:54 (CEST)
- Ez pl. mit jelent:  "a Jugoszlávia 1. proletár brigádja"? --Linkoman vita 2019. május 12., 20:31 (CEST)
 Vö. 9. honvéd gyalogezred. De az továbbra se indokolja a lektort, hogy egyes fogalmakról nem hallottál. – balint36 🚌 buszmegálló 2019. május 12., 21:20 (CEST)
thread_title:  Lektorálandó, mert...
Vita:Jakucs Pál

message: Lehetséges, hogy Jakucs László geológus, barlangkutató testvére. Ha van rá forrás, betehető a szócikkbe. Pasztilla 2019. május 9., 18:00 (CEST)
A Jakucs László szócikkben látható emléktábla nem elég forrásnak? Szenti Tamás vita 2019. május 9., 23:02 (CEST)
thread_title:  Jakucs László
Vita:Meister Éva (színművésznő)

message: Nincs más Meiester Éva, akit az érdeklődők keresnének, megtalálják a Meister Éva szócikknéven. A wikis kereső nem ad más találatot, és a Google is megtalálja az átirányítás nélkül. Teljesen felesleges ez az átirányítás, és megtévesztő is, mert arra utal, hogy van más nevezetes személy is ezen a néven, akivel , kapcsolatban elmaradásaink vannak (egyértelműsítő lap létrehozása, és azon szerepeltetése). Hungarikusz Firkász Ide írkássz! 2019. május 9., 18:45 (CEST)
thread_title:  Feleslegesség
Vita:Guzel Samilevna Jahina

message: Az orosz nevet – Шамилевна – az átírási szabály szerint "j" nélkül kell magyarra átírni: Samilevna. A "j"-vel átírva akkor lenne indokolt, ha az orosz névben az "л" után "ь" (lágyjel) állna: "Шамильевна". Lásd a különbséget a példatárban:
*Василенко – Vaszilenko
*Васильев – Vasziljev
A fentiek alapján egy-két napon belül átnevezem a cikket, ha nincs érdemi ellenvetés. – Vadaro vita 2021. július 27., 12:34 (CEST)
 A cikket én írtam. Megköszönöm, ha átnevezed. – Tulipanos vita 2021. július 27., 12:57 (CEST)
replies: text: Jó, hogy megírtad! Várok egy-két napot, aztán megcsinálom. Vadaro vita 2021. július 27., 13:19 (CEST)
thread_title:  Samiljevna > Samilevna
Vita:BVVV G típus

message: Még a címe is elírást tartalmaz, mert különbözik az infoboxban szereplő rövidítéstől - de különbözik a forrásként említett modellek neveitől is.
Az egyetlen mondatban számos nyelvi hiba található; érdemes lenne legalább egyszer figyelmesen elolvasni a szöveget, mielőtt valaki elmenti.--Linkoman vita 2019. május 10., 23:24 (CEST)
thread_title:  Lektorálandó, mert...
Vita:Szilágyi István (jogász)

message: A cikk rendkívül adatszegény: egyetlen életrajzi paraméter sem derül ki, sem a diplomaszerzés ideje, sem a helye. Ugyanakkor több Szilágyi István nevű jogász is ismert, de a cikk szegényes adattartama miatt sem azonosítani, sem kizárni nem lehet, hogy közülük melyikkel azonos:
*Szilágyi István jogszociológus
*Szilágyi István jogász (1963)
*Szilágyi István jogász, akadémikus (1950)
(A legelső valószínűleg azonos valamelyik másikkal)
Ugyanakkor a vállalkozása felülreprezentált az egyébként szerény terjedelmű cikkben: kiemelés bolddal, külső link. Egyik forrás sem tartalmaz az életét feldolgozó forrást, csak a publikációit. A nevezetességet kizárni nem lehet, nem is érdemes, de a feljavításra szükség lenne. Palotabarát vita 2020. május 3., 12:11 (CEST)
replies: text: :U.i.: az egyetlen rámutató link a JPTE-n tanító jogászt sejteti. Persze, a JPTE sem létezik 2000 óta, de tisztázhatalan, kiről szól a cikk. Palotabarát vita 2020. május 3., 12:15 (CEST)
thread_title:  Feljavítóba kerülés oka
Vita:Salgó László (rendőrtiszt)

message: A mindenáron botrányt szimatoló anon(ok) figyelmét felhívnám arra, hogy Salgó a kémelhárítás segítésére szervezte be Karikó Katalint, azaz a tudományos életbe történő külföldi behatolás, kémkedés kivédése céljából. Ilyen külföldi tevékenység tényszerűen folyt akkor is, mint ahogy ma is folyik. Az ez elleni védekezés alapvetően különbözik az úgynevezett „belső ellenség” elleni munkától, és minden korban legitim, elfogadott tevékenység, úgy a 70-es években, mint ma.– Szilas vita 2021. május 25., 11:07 (CEST)
thread_title:  Titkosszolgálat
Vita:Georgiosz Papanikolau

message: Előbb önkényesen "papatesztnek" nevezi a "PAP-teszt"ként ismert tesztet, majd az életrajról teljesen megfeledkezve, ennek a tesztnek a történetére tér át. A teszt is nevezetes téma, az angol cikk címe Pap smear, hasznos olvasmány lehet.
Az életrajzokat kellő arányérzékkel életrajzként kellene írni és fejleszteni.--Linkoman vita 2019. május 13., 15:54 (CEST)
A teszt megnevezését kijavítottam, de az életrajzi cikk továbbra is erősen hiányos és formátlan. Megjegyzem a teszt önmagában is megérne egy cikket, vagy 30 Wikipédiában van is róla cikk. --Karmela posta 2019. május 14., 10:07 (CEST)
Helyesírási kérdés: Wikipédia:Kocsmafal (nyelvi)#PAP-teszt vagy PAP teszt vagy Pap teszt vagy...? --Karmela posta 2019. május 14., 10:46 (CEST)
thread_title:  Lektorálandó, mert.. 

message: Ez továbbra sem életrajzi cikk, mivel magáról az illetőről, az életről a születési helyén és dátumán túl nem tudunk meg sokat. 
Ezzel szemben a  tudományos eredménye részletesen  ki van fejtve. Helyesebb ilyenkor az eredményére koncentrálni és az egy-két tényt, amit a személyről tudunk, a PAP-teszt (vagy amit akartok) lábjegyzeteként vagy a folyószöveg részeként bőven elfér.
De nem várjuk pókerarccal, hogy ebből életrajz lesz. Ahhoz a felküldőnek kellett volna valamit tennie.--Linkoman vita 2019. május 18., 11:52 (CEST)
thread_title:  Ez nem életrajzi cikk
Vita:Misszió

message: Írtam egy normális cikket a misszióról, erre jön megint Hamilcar Smith, az álneve mögé elbújva, és beszúr mindenfélét a cikkbeː  A hit és a keresztség előfeltétele az üdvösségnek....   meg Biblia-szöveg duplázásokat...
replies: text: , de könyörgöm, ennek mi köze van a misszióhoz??? Ott van az üdvösség vagy a keresztség lap, aztán oda beteheti.
Valaki zárolja már ezt a lapot. – M. V. ✉ 2019. május 13., 17:42 (CEST)

message: Ebből a cikkből ma minden van, csak a protestáns felekezeteknek a misszióról vallott felfogása nincs. 
Az elmúlt napok éles hangú vitáihoz nem kívánok kapcsolódni. Csupán megemlítem, hogy a református felfogásban a misszió célja a belmisszióra és a külmisszióra egyaránt kiterjed.--Linkoman vita 2019. május 13., 17:55 (CEST)
thread_title:  Belmisszió és külmisszió
Vita:Nikelszky Géza

message: A Magyar Életrajzi Lexikon szerint október 11-én, a Pécs Lexikon szerint szeptember 17-én hunyt el. Biztos, hogy mindkettő téves, tekintve, hogy a Dunántúli Naplóban 1966. szeptember 13-án jelent meg a gyászhír. Ez alapján valószínűleg a Kortárs Magyar Művészeti Lexikonnak van igaza, amelyre a kozterkep.hu oldala hivatkozik. Ott szeptember 11-ét írnak, ami a két nappal későbbi gyászhírt tekintetbe véve elég életszerűnek tűnik. – Regasterios vita 2019. május 13., 19:11 (CEST)
thread_title:  Halálozás dátuma